NASTA PILDIRAAMAT
Tere!
Jesaja oli võrratu jumalamees.
Kas oled kuulnud sellist nime nagu on Jesaja?
See on huvitav nimi ja tähendab "Jumal päästab."
Kas oled oma emalt või isalt küsinud, kas sinu nimi tähendab ka midagi?
Paljud nimed tähendavad midagi.
Jesaja tähendab "Jumal päästab", mis on vahva nimi.
Jesaja elas väga ammu Iisraelis.
Jesaja oli sündinud rikkasse perre.
Ta oli kuninglikust soost.
Tema vanaisa oli kuulus Joosija.
Jesaja oli noor mees, ligi 20a, just poisist meheks sirgunud.
Ta oli mees, kes tahtis teha nii
nagu tema sai Jumalast aru, et me peaksime elama
ning teeksime seda, mida Jumal soovib, et teeksime.
Ta pere austas ja armastas Jumalat.
Juba väiksena õppis ta Jumalat teenima.
Ta palvetas iga päev.
Tahtis uurida pühasid kirjutisi, kus oli kirjas Jumala nõuanded eluks.
Tal oli saanud tavaks käia templis.
Kas mäletad, mis on tempel?
Tempel on Jumala auks ehitatud suursugune hoone.
Tänapäeval on templi asemel kasutusel sõnad "kirik" või "kogudus".
Siin on altar.
Sel ajal olid templites ikka altarid.
See oli nagu suur laud, kus tehti tuld ja sellest tõusis suits.
Räägin nüüd ühest põnevaimast päevast Jesaja elus,
kui ta läks väga noore mehena jälle templisse.
Templis olles koges ta enda ümber erilist pühadust ja vägevust.
Ta tundis siis, et Jumal on talle väga lähedal.
Jesaja nägi templis olles täiesti uskumatut nägemust.
Ta märkas, et templis oli Jumala troon.
See oli niisugune nägemus, kus Jumal lasi Jesajal Teda näha.
See on väga harukordne, kuid Jumal tahtis Jesajale ligi tulla.
Jesaja nägi Jumala trooni, mis näeb välja kui hiigelsuur tool.
Troon oli nii suur, et Jesaja pidi kõrgele üles vaatama.
Jumala nägu ja pea olid kuskil kõrgel üleval.
Ta nägi troonist vaid jalgade osa ja Jumala rõivaste alumist äärt.
Näeme seda siin, Jesaja lähedal.
See täitis kogu templit.
Jumal ise oli nii suur,
et kogu suur tempel täitus üleni vaid Jumala rüü servast.
Rüü oli nii ere, ma ei suuda seda mitte kuidagi nii eredaks värvida.
See säras rohkem kui tuhat lampi.
Jumal on kui päike, isegi veel eredam.
Kindlasti olid Jesaja silmad pimestatud.
Tempel täitus Jumala pühalikkusega ning see oli kui udu või pilv.
Jesaja oli tummaks löödud, sest see oli nii imeline.
Samal ajal kui ta
imetles Jumala trooni, nägi ta, et seal oli veel palju ingleid.
Üks inglitest tuli Jesaja poole.
Jesaja mõtles, mis nüüd toimub.
Jesaja tundis: "Ma olen ju nii paha ja olen teinud halbu asju."
Kuigi ta oli laitmatu mees,
tundis ta end üleni määrituna Jumala ja inglite kirkuse keskel.
Eriliselt tundis ta, et ta suust on tulnud selliseid sõnu,
mida Jumal ega ka keegi teine poleks pidanud kuulma.
Ingel tuli Jesajale lähemale.
Ta teadis, nii nagu Jumalgi, mida Jesaja mõtleb.
Ingel lähenes Jesajale ja puudutas Jesaja huuli, suud.
Seejärel läks ingel tagasi teiste inglite juurde.
Inglid ülistasid templis Jumalat ja laulsid Jumalale, kes istub troonil:
"Püha, püha, suur Jumal, Su au täidab templi."
Laul oli nii vägev ja võimas, et kogu tempel lausa rappus.
Kõik uksepiidad, sambad, aknaraamid vabisesid pühadusest ja häälest.
Samal hetkel kui ingel oli puudutanud Jesaja suud,
mõistis Jesaja: "Mulle on kõik mu pahateod andestatud."
Jesaja tundis end taas puhtana.
Ingli puudutus puhastas Jesaja kõigest,
kuigi ta oli olnud püha mees nagu rääkisin.
Iga hea inimene on teinud midagi, mida poleks pidanud tegema.
Jesaja mõtles, et ei tahaks kunagi siit templist ära minna.
Nii imeline on Jumala armastus, Jumala pühadus ja kirkus.
Siis kostus Jumala hääl.
Jumal istus kogu aeg troonil.
Näha on pisut Tema kuuest.
Jumal küsis: "Keda ma läkitan, Jesaja?"
Jesaja vaatas üles Jumala poole ja vastas: "Läkita mind, siin ma olen."
Jesaja oli alati valmis tegema, mida Jumal palus tal teha.
Jumal palus Jesajal templist lahkuda, ja lubas teda varustada kõigega:
tarkuse, väega ja annab Jesajale suhu õiged sõnad.
Jesaja ülesandeks on minna ja rääkida inimestele Jumalast
ning rääkida Jumala soovist, kuidas Ta tahab, et inimesed elaksid.
Jumal rääkis Jesajale paljudest asjadest.
Jesaja läkski.
See päev tegi Jesajast
kogu maailma ajaloo ja Piibli ühe vägevaima prohveti.
Prohvet oli see, kes rääkis teistele Jumala asjadest.
Kas polnud Jesajal uskumatult põnev päev seal templis?
See oli tähtis päev, sest pärast seda oli Jesaja täiesti muutunud mees.
Jumal kõneles temaga sageli pärast seda päeva.
Peame seda meeles,
et Jumalal on meile igaühele ülesanne.
Nii nagu oli Jesaja jaoks, on Jumalal ülesanne ka sinu jaoks.
Selle eest võid palvetada õhtupalvet paludes või millal iganes.
"Jumal, mis ülesanne on sul minu jaoks?"
Sinust võib saada järgmine Jesaja, seda praegu veel ei tea.
Nägemiseni!
Tõlge: Mare Peterson